Συγκριτική αποτίμηση των μεθοδολογιών Monte Carlo και ECM (Event Chain Methodology): Ποσοτική ανάλυση κινδύνων στην κατασκευή της γέφυρας του ποταμού Βενέτικου με τα λογισμικά Pertmaster και RiskyProject
Creators: name: Καπερώνης, Χρήστος Δημητρίου
Publisher: name: Aristotle University of Thessaloniki
Year: 2015
Subjects: Ποσοτική ανάλυση κινδύνων έργων
Ανάλυση Monte Carlo
Μεθοδολογία Αλυσίδας Γεγονότων (ECM)
Quantitative Risk Analysis
Monte Carlo Analysis
Event Chain Methodology (ECM)

description: Η Διαχείριση Κινδύνων διαθέτει ισχυρό επιστημονικό υπόβαθρο και εφαρμόζεται συστηματικά σε ένα μεγάλο πλήθος δραστηριοτήτων έργων, καθώς η αβεβαιότητα και ο κίνδυνος εμπεριέχονται σε όλα τα πραγματικά έργα επιφέροντας την υπέρβαση του αρχικού χρονοδιαγράμματος και του προϋπολογισμού. Στα κατασκευαστικά έργα, η Διαχείριση Κινδύνων διαδραματίζει έναν θεμελιώδη ρόλο, αποτελώντας βασική προϋπόθεση για την επιτυχία του έργου. Επομένως, η διαχείριση κινδύνων, δεν συνιστά προαιρετική, αλλά μείζονος σημασίας διαδικασία για την επιτυχή διαχείριση έργων. Η Ποσοτική Ανάλυση των Κινδύνων αποτελεί βασικό στάδιο της αποτελεσματικής Διαχείρισης Κινδύνων και συνήθως έπεται της Ποιοτικής Ανάλυσης και προηγείται του Σχεδιασμού Αντιμετώπισής τους. Η Ποσοτική Ανάλυση εξετάζει αριθμητικά την επίδραση των κινδύνων και αβεβαιοτήτων στους γενικούς στόχους του έργου και παράγει ποσοτικές πληροφορίες για τους κινδύνους, οι οποίες μπορούν να χρησιμοποιηθούν κατά τη διαδικασία λήψης αποφάσεων για τη μείωση αυτών των κινδύνων. Υπάρχουν αρκετές τεχνικές και μέθοδοι, με διαφορετικές αρχές και σημεία εστίασης, για την εκτέλεση μιας Ποσοτικής Ανάλυσης Κινδύνων. Η παρούσα διπλωματική εργασία έχει ως αντικείμενο την παρουσίαση μεθόδων ποσοτικής ανάλυσης των κινδύνων στα κατασκευαστικά έργα και την εκτέλεση ποσοτικής ανάλυσης κινδύνων στην κατασκευή της γέφυρας του ποταμού Βενέτικου με τις μεθοδολογίες Monte Carlo και ECM (Event Chain Methodology – Μεθοδολογία Αλυσίδας Γεγονότων), χρησιμοποιώντας τα λογισμικά Pertmaster v8 και RiskyProject Professional 6.1. Αρχικά παρουσιάζονται τα χαρακτηριστικά των μεθόδων ποσοτικής ανάλυσης «Monte Carlo» και «Μεθοδολογίας Αλυσίδας Γεγονότων (ECM)». Στη συνέχεια εξετάζεται η εφαρμογή αυτών των δύο τεχνικών στην ανάλυση κινδύνων για τη γέφυρα του ποταμού Βενέτικου. Με βάση το χρονοδιάγραμμα κατασκευής της γέφυρας, εκτελείται ποσοτική ανάλυση των κινδύνων με τις μεθοδολογίες Monte Carlo και ECM, χρησιμοποιώντας τα λογισμικά Pertmaster και RiskyProject. Για την εφαρμογή της μεθόδου Monte Carlo, μελετώνται τέσσερα διαφορετικά σενάρια κινδύνων με το λογισμικό Pertmaster, ενώ τρία εξ αυτών μελετώνται και με το RiskyProject και γίνεται σύγκριση των αποτελεσμάτων τους. Για την εφαρμογή της Μεθοδολογίας Αλυσίδας Γεγονότων (ECM), χρησιμοποιείται ένας κατάλογος κινδύνων (γεγονότων) που αφορούν τις δραστηριότητες, τους πόρους και τα ημερολόγια του έργου, ενώ προσδιορίζονται ταυτόχρονα οι μεταξύ τους συσχετίσεις. Τα συμπεράσματα που προκύπτουν από τη χρήση των λογισμικών και τη σύγκριση των αποτελεσμάτων καταδεικνύουν την αναγκαιότητα χρήσης των εξεταζόμενων μεθοδολογιών για την υποστήριξη και την ενίσχυση του Διαχειριστή έργων.
description: Risk Management has a powerful scientific infrastructure and it is systematically applied in numerous project activities. Uncertainty and risk, included in every real project, lead to the excess of the initial schedule and budget. Risk Management plays a fundamental role in construction projects, being essential on the successful execution of the project. Consequently, risk management is not an optional but, on the contrary, it is a significant procedure for the successful project management. Quantitative Risk Analysis becomes a fundamental step for the effective Risk Management, following normally the Qualitative Analysis and preceding Risk Response Planning. Quantitative Analysis examines numerically the impact of the risks and uncertainties on the generic objectives of the projects, producing quantitative risk information that can be used during decision making, to minimize these risks. There are plenty of techniques and methods based on different principles and focal points for the implementation of a quantitative risk analysis. The objective of this thesis is to present the quantitative risk analysis methods in the constructive industry. The practical implementation of this analysis is examined in the construction of the Venetikos river bridge, on the basis of the methodologies Monte Carlo and ECM (Event Chain Methodology) and using the Pertmaster v8 and RiskyProject Professional 6.1 software. At first, the characteristics of the methods of quantitative «Monte Carlo» and «Event Chain Methodology (ECM)» analysis are presented. Then, the implementation of these two techniques in risk analysis for the construction of the river Venetikos bridge is examined. Based on the construction schedule of the bridge, the quantitative risk analysis is executed, by applying Monte Carlo and ECM methodologies, using Pertmaster and RiskyProject software. The implementation of Monte Carlo method studies four different risk scenarios using the Pertmaster software, while three of them are studied using the RiskyProject software, in order to be compared. The implementation of the Event Chain Methodology (ECM) uses a list of the possible risks (events) assigned to activities, resources and calendars of the project, finding simultaneously their correlations. The comparison of software and results demonstrates the necessity of exploitation of the examined methodologies, in order to support and strengthen the Project Manager role.